
ABSTRACT 

Margit Ungár, the First Hungarian Female Lawyer ] The study commemorates the first 
female lawyer to graduate in our country, and we present her life path. Since Margit 
Ungár ss life story is almost unknown, it is timely and appropriate that she and her person 
and activities come to the fore again from obscurity. 

We explain the central topic using primary sources, which help explain the previously 
only partially explored stages of her life, making them easier to understand. In this way, we 
get a more detailed, thus more nuanced, but still only sketchy picture of the life, profession 
and work of the first Hungarian female lawyer. 

We accompany the title character from her parental home, through elementary and 
secondary school studies, to university, and the inauguration of her doctorate in law. We 
present her struggle in a legal world reserved exclusively for men — how she managed to 
be admitted to the bar, acguire practical knowledge and successfully pass the bar exams. 

We will reveal the empathy and solidarity with which Margit Ungár addressed those 
who approached her in legal matters and how she was an unrelenting advocate of women 
s eguality. Because of her Jewish background, she was subjected to measures that deprived 
her of rights and threatened to destroy her life and the lives of her loved ones. 

We reveal the difficulties, sorrows and joys of the years after the Second World War, 
her exact locations as her life"s journey ended, and provide a reassuring conclusion to her 
earthly existence. Thus, her example serves as a beacon of hope for contemporary people; 
sacrifice does pay Off sooner or later. 

Through our work, we hope Margit Ungár returns to her rightful place in the pantheon 
of female lawyers and the flow of public, professional and academic discourse. 


ABSZTRAKT 

A tanulmány a hazánkban végzett első női ügyvédnek állít emléket, az ő életútját mutatjuk 
be. Mivel Ungár Margit élettörténete szinte ismeretlen, ezért idő- és célszerű, hogy 
személye és tevékenysége újra előtérbe, a feledés homályából napvilágra kerüljön. 

A központi témát elsődleges források felhasználásával ismertetjük, amelyek 
elősegítik az eddig csak töredékesen feltárt életút állomásainak a bővebb kifejtését, ennek 
könnyebb megértését. Így részletesebb, ezáltal árnyaltabb, de még mindig csak vázlatos 
képet kapunk az első női ügyvéd életéről, hivatásáról és munkásságáról. 

Végigkísérjük a címszereplőt a szülői háztól az elemi és középfokú iskolai 
tanulmányokon át az egyetemig, a jogi doktorrá avatásig. Bemutatjuk a küzdelmét — az 
addig kizárólag férfiaknak fenntartott Jogi pályán —, amit az ügyvédi kamarai felvételéért, 
a gyakorlati ismeretek megszerzéséért és a sikeres ügyvédi vizsgák abszolválásáért tesz. 

Feltárjuk, hogy Ungár Margit milyen empátiával és szolidaritással fordul a jogi 
ügyekben őt megkeresőkhöz, illetve, hogy a nők egyenjogúságának kérlelhetetlen 
szószólója. Még akkor is, amikor őt a zsidó származása miatt jogfosztó intézkedések érik, 
és ezáltal szinte megsemmisül az ő és a szerettei élete. 

Kiderítjük a második világháború utáni évei nehézségeit, bánatait és örömeit, illetve 
az példája egyúttal buzdítóan hat a mai kor embere számára is, hogy az áldozathozatal 
előbb-utóbb be fog érni, meg fog térülni. Munkánk eredményeként reméljük, hogy Ungár 
Margit újra visszakerül a(z első) jogász- és ügyvédnők Pantheonjába, az őt megillető 
helyre, ezáltal pedig a közéleti, szakmai és tudományos diskurzus folyamába. 

Hol volt, hol nem volt, egyszer egy szép napon, amikor a lefekvés előtt nagy kedvvel 
olvastunk a (lázadó) lányaimnak egy esti mesét, amelyben — a nemzetközi pályatár- 
sakat (Favilli és Cavallo, 2017; 2018) követően — a szerzők a területükön úttörő ma- 
gyar hölgyek és asszonyok életpályáját tekintették át röviden, meglepődve tapasztal- 
tuk, hogy az első magyar női ügyvéd (Fodor és Neset, 2018:152-155) életéréről sem- 
mit sem tudunk, számunkra is újdonságként hatott róla minden információ. 

Időközben kiderült, hogy ez a tudatlanságunk sajnos, nem egyedülálló, a jogászi 
környezetünkben sem ismerte őt senki, még olyanok sem, akik azokon a jogi karo- 
kon végeztek, ahol Ungár Margit a jogi tanulmányait folytatta, azaz igazak azok a 
szavak, miszerint , a nők történetére a folyamatos felejtés a jellemző: hiányzik a foly- 
tonosság biztonsága" (Pető, 2003:10). Így megszületett az elhatározás: ez ne legyen 
így, kerüljünk képbe az első magyar nőügyvéd kapcsán.! 


A kezdeti esztendők 


Az első kihívás az volt, hogy találni kellett egy hiteles forrást, amely alapján elin- 
dulhattunk. Erre nemigen akadtunk, így a világhálón kezdtünk el kutakodni, az itt 
található cikkek azonban néha egymásnak homlokegyenest ellentmondó informáci- 
ókat tartalmaztak, és a pontosságuk nagymértékben megkérdőjelezhető volt. Ennek 
ellenére sikerült nyugvó pontra jutni, és kiindulni abból, hogy Borsod vármegyében, 
Diósgyőrben, zsidó családban született. 

A meglepetést azonban az jelentette, miszerint a születési dátumot mindenki 
1897-re datálta, de a diósgyőri polgári születési anyakönyvben nem találtuk a meg- 
született újszülött bejegyzésének a nyomát. Ekkor a (tudományos) jószerencse a Sse- 
gítségünkre sietett, kiderült, hogy Ungár Margit jóval korábban (!) született.? A di- 
ósgyőri izraelita születési anyakönyvi lap 8. bejegyzése szerint — özv. Fischerné bá- 
baasszony segítségével — 1889. október 4-én látta meg a napvilágot. Az édesapja 
Ungár Mór, míg az édesanyja Bőhm Amália volt.? Az is tudható, hogy három test- 
vére biztosan született: Blanka, Ferenc és Vilma (Ungár, 1936). 

Ungár Margit a debreceni izraelita hitközségi elemi iskolában kezdte tanulmá- 
nyait, ahol 1901 nyarán fejezte be a hatodik évfolyamot (Elemi, 1901). Ezután két 
évfolyamot (3-4.) elvégzett a debreceni római katolikus polgári leányiskolában, 
majd tovább folytatta a tanulmányait, mint a debreceni római katolikus tanítónő- 
képző intézet növendéke, ahol a négy évfolyam befejezését követően, 1907-ben 
elemi népiskolai tanítónői oklevelet szerzett (Iskolák, 1907). 

A következő tanévet — miniszteri engedély alapján (a korábbi tanulmányait elis- 
merve) — magántanulóként a Debreceni Kegyes Tanítórendi Római Katolikus 


1 A jelen munka az MTA Nők a Kutatói Elnöki Bizottság 2022. évi pályázatának szakmai zsürije (Pető 
Andrea, Kurucz György, Kéri Katalin és Fedeles-Czeferner Dóra) által első díjjal jutalmazott tanulmány 
szerkesztett változata. Külön köszönet a bírálóbizottság utolsóként említett két tagjának az átdolgozás 
során nyújtott hasznos meglátásaikért, támogatásukért és kitartásukért. 

Hálával tartozunk ezért Király Sándor debreceni történésznek, aki fáradtságot nem ismerve, nagymér- 
tékben segítette a kutatómunkánkat. 

3 — Lásd: FamilySearch, URL: https://bit.ly/484FTY.x 


191 


Ungár Margit, az első magyar ügyvédnő emlékezete 


Főgimnáziumban, Bárdosi Ferenc osztályában végezte el (a latin nyelv nem volt a 
kedvenc tantárgya), ahol 1908-ban jól érett eredménnyel érettségi vizsgát tett (Érett- 
ségi, 1908), választott pályaként pedig a bölcsész szakot jelölte meg. 

Ezt követően egy évtizedre a pályája alakulását szem elől tévesztettük, csak 
1918-ban tudtuk újra felvenni az élete fonalát. Ennek az évnek a decemberében Lo- 
vászy Márton vallás- és közoktatásügyi miniszter a 206.626/1918. VKM rendeleté- 
vel — miszerint a nők , ugyanazok mellett a feltételek mellett, mint a férfiak, az egye- 
tem világi karaira, a műegyetemre, és a jogakadémiákra beiratkozhassanak" — lehe- 
tővé tette a nők számára is jogi tanulmányok folytatását. 

Így Ungár Margit — mint a Si- 
monffy utca 1/b. szám (1. emelet) 
alatti debreceni lakos —-, az 
1918/19. tanév tavaszi félévében 
rendes hallgatóként a Debreceni 
Magyar Királyi Tudományegye- 
tem jogi karán már stúdiumokat 
hallgatott. Szorgalmasan és eltö- 
kélten végezte a jogi tanulmányait: 
jól ábrázolja ezt az itt látható — 
nagy valószínűséggel 1920-ban 
Hi neki készített — könyvjegy is.! A 

eeyeeeta ee zs Ev, miniszter elutasította azt a kérel- 
6 X-ELEDHEHÉ mét, miszerint az alapvizsgálato- 

HUTU A R-AAADEOGEH BH kat (szigorlatokat) óralátogatás 

nélkül tehesse le (mert azt a jogi ta- 

nulmányi és vizsgarendről szóló 128.000/1911. VKM rendelet alapelveibe ütközőnek 

találta), a három alapvizsgálat közül a másodikat dicsérettel (kitüntetéssel) tette le 
(Alapvizsgák, 1920-22). 

Az időközben elfogadásra került 1920. évi XXV. törvény (numerus clausus) és 
a végrehajtási jogszabálya (123.033/1920. VKM rendelet) alapján csak olyan hall- 
gatók folytathatták a felsőoktatási tanulmányaikat, akik , nemzethűségi és erkölcsi 
tekintetben feltétlenül megbízhatók". 

Ungár Margit megfelelt ennek, mert még az 1922/23. tanév őszi félévének rendes 
hallgatójaként is a Debreceni Magyar Királyi Tisza István Tudományegyetemen ta- 
láltuk, ahol 1923 januárjában végbizonyítványt kapott (Végbizonyítvány, 1923). Ez- 
után valamilyen ok folytán átkerült Szegedre — talán csak a jogtudományi szigorlatait 
(az első kettőt kitűnő eredménnyel) tette itt le és a doktori értekezését készítette el —, 


Az alkotója Rév István Árpád. Példányai (a tanulmány szerzőjének is van a tulajdonában) fellehetők az 
OSZK-ban és az Iparművészeti Múzeumban: Nektár.oszk.hu URL: https://bit.]1y/3TkkLsI; Iparművé- 
szeti Múzeum: https://bit.1y/41eonOO I https://bit.1y/4 1hOHjg 

Ungár Margittal kapcsolatban — Vajda Tamás, az SZTE levéltárosa tájékoztatása alapján — Szegeden 
semmilyen dokumentum nem lelhető fel. Meglátása szerint — akinek segítségét szintúgy nagyra érté- 
keljük —, , Ungár Margit minden félévet a debreceni egyetemen végzett el, s csak a végén valamelyik 

ahol aztán a Magyar Királyi Ferenc József Tudományegyetemen 1923-ban megkapta 
a jogtudományi oklevelét (Beszámoló, 1929:418, 445). A korabeli sajtó figyelmét is 
felkeltette az esemény, országos hír kerekedett belőle, ami nem is csoda, hiszen elő- 
ször avattak Magyarországon női jogi doktort (Doktoravatás, 1923). 

A június 21-i esemény kapcsán a tudósítások kiemelték, hogy Ungár Margit a 
szigorlatait kitüntetéssel tette le, továbbá, hogy az egyetem aulájában nagy érdeklő- 
dés mellett fehér ruhába öltözve fél egykor csengő hangon kérte a kar dékánjától 
(Szandtner Pál) a doktorrá avatását, amit a kar vezetője meg is tett. Ungár Margitot 
cum laude (dicsérettel) avatták jogi doktorrá. Egyúttal elmondta, hogy a debreceni 
ügyvéd testvérénél (Ungár Ferenc) kíván ügyvédjelölti gyakorlatot folytatni, és szí- 
vesen foglalkozna büntetőjoggal. 

Ennek ellenére a frissen végzett jogász a Budapesti Ügyvédi Kamaránál kérte az 
ügyvédjelölti lajstromba való bejegyeztetését, a testület erről nyáron nem döntött, 
mert olyan nagy horderejű kérdésnek találta a kérelmet, amit csak a választmány 
bírálhatott el, hiszen az első nő kérte a felvételét. A sajtó nem feledkezett meg erről, 
itt is igen részletesen tudósított (Bejegyzés, 1923a). Pap József elnök rendelkezése 
alapján a kamarai választmány az őszi, november 3-i teljes ülés 11. napirendi pont- 
jában vitatta meg a kérelmet. Az elutasító álláspont szerint — amelyet az előadó, a 
testület ügyésze, Grünhut Ármin is képviselt (a négyoldalas elutasító végzés már 
meg volt szövegezve) —, a jogi doktorátus egy elméleti képesítés, az ügyvéd(jelölt)i 
gyakorlati életpályára való lépést nem teszi lehetővé, ezt csak (külön) törvény en- 
gedhetné meg. A másik álláspont szerint — amit többek között Vámbéry Rusztem is 
osztott — a jogi diploma önmagában jogosít a felvételre, ha megengedték a nők jogi 
tanulmányait, akkor ebből logikailag következik, hogy a boldogulásukat is elő kell 
segíteni a jogi pályán. A döntés szoros volt (az elnök nem szavazott), Ungár Margitot 
két szavazatnyi szótöbbséggel, 19:17 arányban vették fel a névjegyzékbe (a helyt adó 
döntés ellen nem volt helye felfolyamodásnak), így ő lett az első női ügyvédjelölt. 
merus clausus kegyetlen törvénye nem zárja el a nőket tanulmányaik befejezésétől, 
kegyetlenségnél is több lett volna, ha az ügyvédi kar, a szabadságjogok előharcosa, 
a szerzett jogok védelmezője kegyetlenebb lett volna" az 1920. évi XXV. törvénynél. 

Szende Vilmos budapesti ügyvédi irodájában kezdte meg a munkát július 18-án, 
aki jó véleménnyel volt róla (az ügyvédjelölti bejegyzés előtt már jogászként dolgo- 
zott nála), ambiciózusnak, szorgalmasnak, pontosnak tartotta. Felmerült, hogy Un- 
gár Margit visszatér a testvéréhez Debrecenbe praktizálni, amire még ebben az esz- 
tendőben (november 7-től) sor került, mert kérelmezte a felvételét a Debreceni Ügy- 
védi Kamaránál (Bejegyzés, 1923b). Ez sem ment zökkenőmentesen, mert először 
kérték a budapesti törlési döntést, majd utána itt is a választmány döntött, amely 
végül felvette az ügyvédjelölti lajstromba. 


szigorlatát tehette le a szegedi egyetemen. A doktorrá avatása itt történhetett, de a tanulmányai nem itt 
történhettek." 

Az ügyvédjelölti működés 


Az első bírósági bemutatkozásra sem kellett sokat várni (azaz amikor Magyarorszá- 
gon először szerepelt női ügyvédjelölt tárgyaláson), Ungár Margit 1924. januárjában 
egy ékszerlopási perben vett részt kirendelt védőként a Debreceni Törvényszéken 
(Első per, 1924). A termet zsúfolásig megtöltötte a közönség, amely személyesen 
hallhatta, hogy a védőbeszéd , formás és temperamentumos" volt, és a női ügyvéd- 
jelölt igen jó benyomást keltett a bíróságban. 

A kezdő éve tapasztalatait egy interjúban osztotta meg az újságolvasókkal (Szo- 
koly, 1924). A jogi pályát az édesanyja hatására, emlékére választotta, ő adta neki az 
első impulzust." Kiderült, hogy kislány korában az édesanyja, Amália egyszer az új- 
ságban olvasta a hírt, miszerint a Juliska — aki parasztasszonyként ellátta őket tejjel — 
megölte a férjét, mert az ember megcsalta őt. Ungár Margit ekkor úgy érezte, hogy ha 
az édesanyja sóhajtását hallották volna Juliska bírái, akkor megértették volna a gazd- 
asszony cselekedetét, és megbocsátottak volna neki. , Sőt úgy éreztem, hogy ha az 
anyám kiállna és a világ előtt védelmére kelne Juliskának, senki se haragudna rá és a 
többi sok Juliskára." Azóta is megtartotta az édesanyja szavait: , mindent megérteni és 
mindent megbocsátani". Az emberszeretetet fiútestvérétől, Ferenctől tanulta, aki fel- 
hívta a figyelmét arra, hogy a vádlottban is az embert lássa, szeresse akkor is, ha bűnös. 

Az első védencét bizonyítékok hiányában a bíróság felmentette, aki cserébe ké- 
sőbb egy gyöngyvirágbokrétával lepte meg, aminek Ungár Margit nagyon megörült, 
szebb honoráriumot el sem tudott volna képzelni. Megosztotta, hogy egy másik ügy- 
felétől, aki muzsikás cigány volt, szerenádot kapott: hajnalban az ablaka alatt húzták 
neki a , jogászhimnuszt", a Nem ütik a jogászt agyon című nótát. Eldicsekedett azzal 
is, hogy már , kis" hírnévre tett szert, volt, hogy őt kérték védőnek. Kiderült, hogy a 
tárgyalásokra aktatáskával és hétköznapi ruhákban járt, továbbá a debreceni bírók az 
ügyvédet látták benne, nem a nőt. Megtudtuk, hogy ügyesen és nagy kedvvel főzött, 
kiválóan készítette a pörköltet és a kásás tésztát is. 

1926-ban az első jelentős esemény az életében a Kúria előtti bemutatkozása volt. 
Ez is a sajtó kedvenc témája lett, nem maradtak el róla az országos beszámolók sem 
(Kúria, 1926), hiszen először jelent meg (bubifrizurás) női védő a legfőbb bírói fó- 
rum előtt. A védőbeszédét szintén nagy figyelem övezte (még ráérő kúriai bírák is 
voltak a közönség soraiban), azonban az ügyfele felmentését nem tudta elérni, a bírói 
tanács helybenhagyta a Debreceni Ítélőtábla ítéletét. A jelenlévő kollégák (pl. Vám- 
béry Rusztem, továbbá a kúriai tanács egyik tagja is) gratuláltak a teljesítményéhez. 
A Jogtudományi Közlöny cikkének a szerzője újra megragadta a lényeget: ,, Tudás 
és lehetőség a nemtől, fajtól és osztálytól független emberi tulajdonságok, amelyek 
érvényesülésének lehetősége a demokrácia legelemibb igazsága." 

Az év másik jelentős eseménye, hogy házasságot kötött. Ungár Margit januárban 
részt vett a farsangi patvarista bálon (Bál, 1926). Valószínűleg ekkor ismerkedett 
meg a vőlegényével, Vági József budapesti ügyvéddel, akivel Budapesten február 


6 Az édesanyja, Ungár Mórné Bőhm Amália korán, 1917. július 11-én hunyt el. Lásd: FamilySearch, 
URL: https://bit.1y/47P4Hn7. Sírja a debreceni zsidó temetőben található (17. parcella, 99. sor 3. sír- 
hely), de a tanulmány szerzője a 2022. augusztus 30-i látogatása során síremléket nem talált. 

18-án házasságot kötöttek (Házasság, 1926). A feleség részéről Ferenc testvére, míg 
a férj részéről Blau György ügyvéd voltak a tanúk." Az egyházi esküvő március 17- 
én a Dohány utcai zsinagógában volt (a tanúk Ferenc testvére és József édesapja 
voltak). A tapasztalatszerzést sem hanyagolta el, a barátnőjével a közönség soraiban 
vett részt bírósági tárgyaláson (Hétfőn, 1926). 

A következő esztendő, az 1927-es szintén a patvarista, illetve a Magyar Családok 
Országos Egyesületének báli részvételével indult (Bál, 1927), majd következett egy 
nagyinterjú (Az ügyvéd, 1927). Itt Vági Józsefné Ungár Margit elmondta, hogy a női 
szubjektivitást nagyra értékeli, ez az előnyük a férfiakkal szemben, ezért ezt jól kell 
tudni használni. Megemlítette, hogy míg a debreceni családi házban vacsora után a 
lánytestvérei zongoráztak, vagy regényt olvastak, ő Ferenc testvérével akár hajnalig 
is vitatkozott jogi kérdésekről. Ferenc volt az első, míg a férje a második principálisa 
(a kamarai nyilvántartás szerint 1927. január 24-től már budapesti ügyvédjelölt). Zá- 
rógondolatként felvetette, hogy ő lesz az első női ügyvéd Magyarországon és Auszt- 
riában is, miután leteszi az ügyvédi szakvizsgáit, és ügyvédi irodát nyit. 

Az ehhez vezető úton az első lépést az év végén — december 20-án - tette meg, 
mert a magánjogi részből ekkor vizsgázott (Első vizsga, 1927). A népes közönségtől 
körülvéve, Ungár Margit a saját maga által készített francia védői talárhoz hasonló 
ruhában jelent meg. Minden kérdésre szabatos és megfelelő választ adott, így siker- 
rel vette az akadályt. A vizsgabizottság tagjai is gratuláltak neki, sőt példaként állí- 
tották a többieknek az alaposság és a lelkiismeretesség tekintetében, míg a jelenlévő 
hallgatóság megéljenezte őt. 

Az 1928-as év újabb újdonságot hozott, a férjével (egyben a principálisával) kö- 
zösen jelentek meg a tárgyalóteremben, a helyszín is új, a Budapesti Törvényszék 
(Törvényszéki, 1928) volt. Ungár Margit a képviseleti jogának igazolásául bemutatta 
a bírónak az ügyvédjelölti igazolványát, aki jót mosolygott, mert ügyvédjelölt úr volt 
az előrenyomott okmány szövege. Sikerült védőként elérnie a célját, az újrafelvételi 
tárgyalást, míg az élete kapcsán bölcsen állapította meg, hogy , rengeteg első élmé- 
nyem volt (...). Ha előre megyek egy lépéssel, ezt a lépést mindig élménynek érzem 
és könyvelem el magamban". 

Ennek szellemében beszélt a következő interjúban is (Hivatalos, 1928), ahonnan 
kiderült, hogy boldogan dolgozott, és Marcsának hívták a hozzátartozói. Majd érte- 
sültünk arról is, hogy a már 500 taggal büszkélkedő Dolgozó Nők Clubja (angol 
minta alapján létrejött szervezet, melynek a célja, hogy a munkában kifáradt asszo- 
nyok és lányok a szabadidejükben jól érezzék magukat) az ügyészévé választotta 
(D.n.c., 1928). 

Június 24-én végül elérkezett a céljához vezető utolsó lépéséhez, mivel az ügy- 
védvizsgáló bizottság előtt a másik részből, a büntetőjogiból adott számot a tudásáról 
(Második vizsga, 1928). Most is talárszerű ruhában jelent meg, amely diszkrét 


7 — Lásd: FamilySearch, URL: https://bit..y/3RA1oKB Meg kell jegyezni, hogy ez az első hivatalos doku- 
mentum — amit a tanulmány szerzője fellelt —, ahol Ungár Margit születési dátuma már az 1897-es év, és 
innen következetesen az, még a síremlékén is ez az évszám van feltüntetve. (A debreceni iskolai, egye- 
temi tanulmányok alatt végig az 1889-es dátum szerepel. Az 1923-as budapesti és debreceni ügyvédje- 
lölti dossziéja egyik kamarában sem elérhető, így ott sem tudtuk feloldani ezt az ellentmondást.) 

fekete-fehér színű volt. Derekasan megállta a helyét, , kifogástalanul nagy képzett- 
séget" árult el magáról, így kitüntetéssel teljesítette a vizsgát. Az ügyvédségre képe- 
sítő oklevelét — a gratulációk mellett pl. , ilyen fényes siker kísérje e pályán végig" — 
rózsaszínű selyembe burkoltan, aranyszalaggal átkötve kapta meg. Az erről szóló 
kultúrtörténeti hír határokon, kontinenseken átívelt, a kortársak között ismertté tette 
a nevét (Nemzetközi, 1928). 

A Jogtudományi Közlöny szerzője újra brillírozott: az oklevél , úgy gondoljuk, 
közokirati bizonyíték, hogy a női mentalitás kiállja a versenyt a férfitehetséggel. A 
női verseny miatt tehát joggal csak azok panaszkodhatnak, akik az ügyvédi vizsgá- 
latot ugyanilyen jeles eredménnyel állták meg. Közérdekből tekintve ugyanis talán 
Jfontosabb, hogy az ügyvédi kar tagjai erősebb képzettségűek legyenek, minthogy az 
erősebb nemhez tartozzanak." 

Ezt követően már csak a kamarai eskütételre (június 30.), és az ügyvédi lajst- 
romba való bejegyzésre volt szükség (Bejegyzés, 1928). Vági Józsefné Ungár Margit 
székhelye Budapesten, az V. kerületben a Visegrádi utca 3. szám alatt volt, amely 
még ebben az esztendőben módosult az V. kerület, Nádor utca 23. szám alattira (Ná- 
dor, 1928), ahol már telefonszámmal (aut 234-26) is rendelkezett. 


Az ügyvédi aranykor 


Az 1929. esztendő mérföldkő volt az életében, mert kezdő ügyvédként egy nagy saj- 
tóvisszhangot kiváltó büntetőügyben látta el a védelmet (Földessi per, 1929). Tör- 
tént, hogy az , úrilány, a gazdag földbirtokos családból" származó 19 éves püspök- 
ladányi Földessi Ilona megölte kéthetes, újszülött (törvénytelen) gyermekét, miután 
a szülei kitagadták és a gyermek apja, a neves csábító sem állt mellé. 

A nagy többség álláspontja szerint előnyös volt, hogy egy női ügyvéd látja el a 
vádlott védelmét, mert így a jogi szaktudás mellett az erkölcsi, szociális szempontok 
is jobban érvényre kerülhetnek, nőként nagyobb az empátiája a megtévedt bűnössel 
szemben, illetve jobban megérthetők a vádlott cselekményének a mozgatórugói is. 

Ezt Ungár Margit is megerősítette a Pesti Hírlapnak adott interjújában: , Úgy ér- 
zem, hogy ez valóban nőnek való feladat. Hogy mivel fogom védeni? Istenem, érvem 
van elég. Meg kell érteni ennek a szerencsétlen leánynak a lelkiállapotát. Át kell érezni 
a lelkét, és akkor már magától jön a megértés. Bele kell mélyedni az ügybe és akkor 
látom, hogyan sodródott a bűnbe, hogyan lett a család kivetettje, megbélyegezettje." 

Innen megtudhattuk még azt is, hogy a két nagybátyja ügyvéd volt, és a példaképe 
Marie Veron, az első párizsi ügyvédnő, aki már két évtizede praktizált, és azalatt meg 
is gazdagodott. Erre Ungár Margit megjegyezte: ez , bizony nagyon rám férne, mert 
ha módomban állna, nemcsak szóval, cselekedettel, fáradozással és jogi tudással, ha- 
nem pénzzel is támogatnám azt, aki hiányt szenved, nyomorgó, bűnbe esett." 

A vád szerint Ilona a megfojtott gyermekét egy tóba dobta, a vádlott szerint pe- 
dig ekkor már halott volt, ő nem fojtotta meg. Ungár Margit védőbeszéde jól sikerült 
— amely szó szerint (egyedüli nőként) be is került egy perbeszédeket tartalmazó kö- 
tetbe —, de a Debreceni Törvényszék bírói tanácsa tíz év, fegyházban letöltendő bün- 
tetésre ítélte a vádlottat. Ezt az ítéletet nem fogadták el, jogorvoslatot nyújtottak be 

ellene. (Érdekesség, hogy még Kanadában is olvastak erről a perről, ahonnan egy ma- 
gyar férfi részéről házassági ajánlat is érkezett Ilona részére.) A Debreceni Ítélőtábla 
előtt egy másik orvosszakértő azt állapította meg, hogy a gyermek középfültőgyulla- 
dása okozhatta a halálát. A bíróság kikérte az országos Igazságügyi Orvosi Tanács 
véleményét, majd mérsékelte az elsőfokú ítélet büntetési tételét, és nyolc év fegyház- 
ban töltött büntetésre módosította. Végül ezt a mértéket a Kúria 3 hónappal felemelte. 

A tárgyalások között sem tétlenkedett, mert a Dolgozó Nők Clubjának nemrég 
felavatott új helyiségében adott elő (D.n.c., 1929), szavazott az ügyvédi kamarai vá- 
lasztásokon (Pillanatfölvételek, 1929), illetve kártérítési keresetet nyújtott be a bíró- 
ságon az UTE ellen (UTE, 1929). Erre azért volt szükség, mert az előző évi őszi 
UTE-FTC futballmérkőzésen jóval többen voltak, mint ami a stadion befogadóké- 
pessége, és az álló szurkolók egymásra estek, ezáltal kárt okoztak egymásnak. Ungár 
Margit ezek alapján a rendező klub felelősségét kívánta megállapíttatni (biztosra 
vette a pernyertességet), ezt az Újpesti Járásbíróság ki is mondta, így precedensér- 
tékű lett a polgári , próbaper". Ezáltal a magyar futballtörténelembe is bevonult, rá- 
adásul kiderült róla, hogy nagyon szerette ezt a sportágat, továbbá a teniszt is, és 
minden szabadidejét a természetben töltötte. 

Ezt követően egy frissen megjelent kötetben röviden elemezte a magyar nő jogi 
helyzetét (Váginé, 1929). Időközben egy nagygyűlésen is felszólalt a vidéki nők tör- 
vényhatósági passzív választójoga kapcsán, amiről cikket is írt a Dolgozó Asszo- 
nyok Lapjában (Dal, 1929). Majd a Feministák Egyesülete alapításának 25. évfordu- 
lóján mondott üdvözlő szavakat (Évforduló, 1929), illetve egy cikkében — az Asz- 
szony rovat sorozataként — az eljegyzés jogszabályi hátterét, szokásjogát és bírói 
gyakorlatát világította meg (Ungár, 1929). 

Az 1930-as esztendő ennek a sorozatnak az újabb részével, a házassági akadá- 
lyokkal kezdődött (Ungár, 1930a), majd a magánjogi törvényjavaslattal kapcsolatos 
előadással folytatódott (Magánjogi, 1930), ahol a házasságon kívül született gyer- 
mek kérdésköre került a középpontba, és a fejtegetéseit meg is jelentette a Dolgozó 
Asszonyok Lapjában (DAL). 

Év közben a sorozat újabb cikkekkel bővült (Ungár, 19305), szóba került az egy- 
házi és polgári házasság, a házasfelek jogai, a feleség névviselése, a házastársak va- 
gyoni viszonyai is. Időközben Ungár Margit szánt időt a kikapcsolódásra, felolvasóes- 
ten vett részt (F. Fürt, 1930), illetve újabb körkérdésre válaszolt a nők munkavégzésé- 
vel kapcsolatban (Mi ujság, 1930). Itt szép gondolatot fogalmazott meg, miszerint ha 
, pert vesztek, elsősorban mindig az asszony szomorkodik bennem, ha nyerek, elsősor- 
ban az asszony örül, mert úgy érzem, nekem nemcsak ügyvédi kötelezettségem van a 
klienseimmel szemben, hanem asszonyi kötelezettségeim is az asszonytársaimmal 
szemben, akikért minden akadály és nehézség ellenére is be kell bizonyítanom, hogy 
asszonyvoltunk nem nehezedhetik leküzdhetetlen akadályként a foglalkozásunk fölé". 

Majd egy , monstre", 107 vádlottas kommunista perben (négy csoportban tár- 
gyalták) védőként járt el. Az egyik csoport főtárgyalásán nem jelent meg, ezért más 
védőt rendeltek ki helyette (Monstre, 1930), de a többi csoport esetén ez nem fordult 
elő, a védenceit fel is mentette a bíróság. 

Ebben az esztendőben még helyettes csődtömeggondnokként is működött (He- 
lyettes, 1930), végül nyilatkozott az agglegényadó, a gázháború és a karácsonyi ün- 
nepek kapcsán is (Nyilatkozat, 1930). Az adót nem támogatta, az új háborúban a gáz 
(!) nem fog különbséget tenni harcos férfi és békés nő között", ezért a békét tartotta 
a legfontosabbnak, a karácsonyt pedig a férje és a fivére társaságában pihenve töl- 
tötte. 

1931-ben párbajjal kezdődött az év (A Párbajról, 1931), a körkérdés alapján Un- 
gár Margit kifejtette a véleményét az intézményről, azt anakronizmusnak, a sötét 
középkor csökevényének tartotta. Majd alapszabályt készített a dolgozó nők világ- 
szövetsége magyar osztályának (Alapszabály, 1931), ahol a szervezet ügyészének is 
választották. 

Részt vett egy amerikai ügyvédnő budapesti előadásán (Dorothy, 1931), ezután 
a DAL szetkesztőségének női pályaválasztási ankétján adott elő (Ankét, 1931). Itt 
rámutatott, hogy a fiatal leány pályájának kialakításakor a döntő szó az apjáé, mivel 
csak az ő beleegyezésével választhatott pályát, míg férjezett asszony esetén ebbe a 
házastársának is volt beleszólása. 

Újra körkérdést kellett megválaszolnia (Vigyázat, 1931), miszerint a nők szüle- 
tésszáma csökken, amire Ungár Margit megjegyezte, hogy ekkor a nő , érezheti 
majd, hogy milyen ritkaság, milyen érték". Ebben az esztendőben sem maradtunk 
védőbeszédek nélkül (Védő, 1931), és a halálbüntetés kérdésköre is napirendre ke- 
rült (Halálbüntetés, 1931). Az értekezleten a halálbüntetés eltörlése kapcsán határo- 
zati javaslat készült, amit az Országgyűlés tagjainak is eljuttattak. 

Míg a két évvel korábban megjelent Magyar Zsidó Lexikonban még nem kapott 
önálló szócikket (csak a férjénél került megemlítésre), addig az idei Magyar Asszo- 
nyok Lexikonában már önállóan szerepelt, és a képtárban is megtalálható volt az 
arcképe (Lexikona, 1931). 

Az 1932. év is előadással kezdődött, ami a hitvestársi hűségről szólt (Hitvestársi, 
1932), majd a Magyar Családok Országos Egyesülete táncestélyével (Magyar Csa- 
ládok, 1932) és egy körkérdéssel folytatódott (Mi a véleménye, 1932), végül pedig a 
dolgozó nők szexepiljével zárult (A dolgozó nő, 1932). 

Az év folyamán a szakmai tevékenysége igen változatos volt, eljárt végrehajtási 
képviselőként, a kamarai választáson szavazatszedőként és ügygondnokként is 
(Szakmai, 1932). Utóbbinak az érdekessége, hogy mindezt gróf Szapáry László vál- 
tóperében tette. Ebben az esztendőben székhely- és telefonszámváltás (V. kerület, 
Honvéd utca 18., tel.: 24-090) is történt (Székhely, 1932). 

1933-ban az immár szokásos évindító előadások, amelynek témái a nők állam- 
polgársága és önrendelkezési joga (ami egyúttal tiltakozás is volt a hágai nemzetközi 
konferencia egyezménye ellen, egyúttal kérve a hazai ratifikálás felfüggesztését), a 
csábítás és a jog, illetve a házasság problémája (Előadások, 1933) mellett kalauzolt 
egy olasz ügyvédnőt — aki a nápolyi nemzetközi ügyvédnői kongresszust készítette 
elő — Budapesten (Olasz ügyvédnő, 1933). 

Majd újabb elvi kérdést karolt fel, miszerint az örökbefogadott lány köteles-e a 
vér szerinti édesanyjának a tartására (Tartás, 1933). Az elsőfokú bíróság szerint mi- 
vel az örökbefogadó anya (aki a vér szerinti édesanya nővére) is tartásra szorult, ezért 

nem, a másodfokú bíróság szerint pedig igen (ők egyetértettek Ungár Margit érvelé- 
sével). Az örökbefogadott és a szülő viszonyáról cikket is írta DAL-ba (Dal, 1933) 

Majd az újabb ügygondnoknevezést követően a Magyar Izraelita Nőegyletek Or- 
szágos Szövetsége beválasztotta az igazgató-választmányába (Minosz, 1933). Ezután 
kiderült, hogy szeret kézimunkázni (amit az ügyvédnők még a nemzetközi kongresszu- 
sok alatt is űztek), mert mint , alkotó munka gyönyörűséget és kielégülést okoz", de ke- 
vés ideje volt rá (A Dolgozó, 1933). Végül előadással zárta az évet (Családjog, 1933). 

Az újabb esztendő, az 1934-es is előadással indult, amely a csábítás és a jog 
témakörét járta körül, majd egy teadélutánon, egy ankéton és egy ünnepségen vett 
részt (Előadás, 1934). Továbbá kegyelmet kért a kormányzótól a korábbi védence, 
Földessi Ilona részére, ami sikerrel is járt, így Ilonának nem kellett letöltenie a bün- 
tetése hátralévő részét (Kegyelem, 1934). 

Majd odaadta az ügyvédi oklevele másolati példányát az Országos Ügyvédmú- 
zeumnak, illetve kiderült, hogy nem minden (szakács)nő volt tisztában azzal, hogy 
hazánkban női ügyvédek is praktizáltak, továbbá egy körkérdésre válaszolva szinte 
élete kvintesszenciáját adta: , Tévednek azok, akik azt hiszik, hogy a modern leány 
utja kisiklott vágányon szalad, mert elvesztette az ősi talajt, elvesztette a kapcsolatot 
a multtal. Ő a mult és a jövő mesgyéjén van. A multból merit, a jövőnek szolgál, a 
való élet igazsága pedig jótáll érte." (Ügyvédmúzeum, 1934). 

1935-ben a szokásos újévet kezdő előadás (ezúttal hozzászólóként) nem maradt 
el (Előadás, 1935), azonban amivel szinte mindenkit meglepett, hogy februárban egy 
szabadalma 111.616 lajstromszám alatt oltalmat nyert (Szabadalom, 1935). Ez pedig 
nem szólt másról, mint a jótékony hatású fekete retekből készült (gyógy)szerről 
epekő és -homok ellen. Kiderült, hogy korábban neki is voltak epekő bántalmai, 
amik a fekete retekkel tálalt vajas kenyértől enyhültek, ezért kísérleteket végzett, 
hogy melyik váltotta ki a jótékony hatást. Ezáltal rátalált a fekete retekre, amivel az 
idők folyamán tovább kísérletezett, és így lett a szabadalma alapja. Az orvosságból 
étkezés előtt fél órával, naponta háromszor egy evőkanállal kellett bevenni, a szaba- 
dalmi leírás szerint többfajta elkészítési metódusa volt. 

Az esztendő nagy horderejű témája volt az új ügyvédi rendtartás tervezete, amely 
a nőknek nem tette volna lehetővé az ügyvédi pályán való elhelyezkedést, illetve 
2000 pengős biztosítékhoz és legalább kétszobás lakáshoz (tulajdonos vagy főbérlő) 
kötötte volna az ügyvédkedést. Maga a tervezet, és a női jogokat csorbító rendelke- 
zése hatalmas visszhangot váltott ki, Ungár Margit az Országos Ügyvéd Liga és a 
Feministák Egyesülete ülésén is tiltakozott ellene (Tervezet, 1935). Időközben még 
a csábítás jogi következményeit is vizsgálta a DAL-ban (Dal, 1935). 

Az 1936. esztendő az Önálló Hivatású Nők Szövetsége rendezésében a házasság 
Amerikában és Magyarországon témakörben kerekasztal beszélgetéssel indult, majd 
újra elítélte a párbajt, illetve a szervezet közgyűlésén vett részt (Előadás, 1936). 

Ezután a nők világszövetsége jogi szakosztályának, majd az ügyvédnők bécsi 
nemzetközi kongresszusának budapesti látogatására került sor (Látogatások, 1936). 
Ezeken kalauzolta a küldötteket, bemutatta az igazságszolgáltatás épületeit, tárgya- 
lótermeit, tereit, illetve városlátogatásokat, előadásokat (egyet ő is tartott), találko- 
zókat és bankettet szerveztek a részükre. 

Majd az ügyvédi rendtartás kapcsán fejtette ki a véleményét, a képviselőházi 
szavazás után cikket is írt (Rendtartás, 1936). A törvényjavaslat — ami 1937. évi IV. 
törvénycikként jelent meg a törvénytárban — a 45. § és a 70. § alapján nem tette 
lehetővé az ügyvédi kamarába nők felvételét. Szépen fogalmazta meg az üzenetét: 
, 4 ma emberének, aki nemcsak magáért akar dolgozni, hanem az is célkitűzési közé 
tartozik, hogy magot rakjon a jövő számára, éber szemmel kell őrt állania, hogy az 
új ügyvédi rendtartásnak a 45.§-a, illetve a 70. $-ának 4. bekezdése ne kerüljön be 
a Corpus Juris Hungaricibe. Ne homályosítsa el ősi törvényünk régi ragyogását, ne 
vessen fényére árnyékot egy olyan intézkedés, amely nem találkozhatik a jogérzet 
helyeslésével, mert nem képes az igazság mérlegének serpenyőjét egyvonalba állí- 
tani és egyensúlyba tartani." A törvény a szerzett jogokat nem érintette, a korábban 
bejegyzett ügyvédnők folytathatták a hivatásuk gyakorlását. 

Az 1937-es évben részt vett az Országos Ügyvédszövetség ülésén, amely szer- 
vezet budapesti alosztályának választmányi tagjaként is működött, illetve a testület 
előterjesztését — a korábbi bécsi nemzetközi kongresszusra — a férjes nő jogállása 
tárgykörében Ifj. Szigeti Lászlóval együtt ő írta meg (Ügyvédszövetség, 1937). 

Ezután jogi cikksorozatban tárgyalta a házassági ígéretet, a házasféli megbocsá- 
tást, a férjtartást és a házasság felbontását mindkét fél vétkessége esetén, majd egy 
meglepő apróhirdetésnél adta meg az elérhetőségeit (valószínűleg ő csak a közvetítő 
volt), miszerint , főzőmindenes, vasárnap kivételével, szerény fizetéssel ajánlkozik". 
Továbbá megszövegezte a nők választójoga, valamint a nők pályaválasztási szabad- 
sága tárgyában tett előterjesztést, amit a Feministák Egyesülete be is nyújtott a par- 
lamentnek (Vasárnap, 1937). 

1938-ban válóperes cikkel nyitotta az évet, majd bigámia miatt indított perben 
járt el védőként (Per, 1938). Történt ugyanis, hogy a kettős házassággal megvádolt 
férfi védence úgy vett feleségül egy asszonyt, hogy a nőnek még fennállt az érvényes 
házassága. Vági Józsefné Ungár Margit a védőbeszédében (ami alapján meg is tör- 
tént a felmentés) rámutatott arra, hogy erről a férfi nem tudott: , Nem vitatom — mon- 
dotta — hogy a nők általában közlékeny természetűek. Azonban mint nő kijelenthe- 
tem, hogy az asszony a saját titkát jobban tudja őrizni, mint a sír." 

Az év kiemelkedő eseménye az Önálló Hivatású Nők Világszövetségének hazai 
kongresszusa volt, ahol Ungár Margit is felszólalt (Kongresszus, 1938), a férjes asz- 
szony magyar jogi helyzetét mutatta be, majd Ribáry Géza ügyvéddel együtt elkala- 
uzolta a jogi szakosztályi résztvevőket az igazságszolgáltatás épületeibe és a börtön- 
ügyi múzeumba. 

Ezután újabb védői munkát vállalt, egy házassági ígéretét be nem tartó férfi mel- 
lett kardoskodott, aki a jövendőbelíijétől ruhát, élelmiszert és pénzt kapott, de végül 
nem házasodott meg vele. A vádlott arra hivatkozott, hogy azért, mert az asszony 
durva, erőszakos volt vele (Ígéret, 1938). Ungár Margit a perbeszédében így érvelt: 
, Maga a sértett volt oka, hogy a vádlott nem vette őt feleségül, mert én, a nő, mon- 
dom, hogy a férfi sem köteles tűrni a női brutalitásokat." Időközben V. kerület, Tátra 
utca 12/A. számra módosult a székhelye, a telefonszáma (1-24-090) változatlan ma- 
radt (Székhely, 1938). 

Az ezüstkor nehézségei 


Az 1939-es év jogfosztó, egzisztenciális nehézségeket tartogatott a számára, mivel 
az első zsidótörvény (1938. évi XV. tc.) és végrehajtási jogszabálya (4.350/1938. 
ME. rendelet) után, amely korlátozta az ügyvédi kamarába újonnan felvehető zsidó 
felekezetű tagok létszámát — ő maga pedig zsidónak tekintendő személy lett —, a má- 
sodik zsidótörvény (1939. évi IV. tc.) már a választójogot sem hagyta érintetlenül. 
Utóbbi jogszabály elrendelte, hogy a kamara tartson új választást, ha a tisztikara 
vagy a választmányának tagjai között a zsidó felekezetűek aránya meghaladja a 690- 
ot, mert az ő tagságuk a törvény erejénél fogva megszűnt ezekben a szervekben. Ezen 
törvény végrehajtására kiadott 7.720/1939. ME. rendelet alapján Ungár Margitot fel- 
vették a zsidónak tekintendő ügyvédek névjegyzékébe (Névjegyzék, 1939). 

Az újabb székhelyáthelyezés (IV. kerület, Petőfi Sándor utca 7., tel.: 188-454) 
mellett a végrehajtási eljárásokban is közreműködött (Székhely, 1939). Majd öröm 
töltötte el a szívét, mert megjelent a Hajnal Henrik szerzőtársával írt Csábítás, jegy- 
szegés és a jog című könyve, amely, mint a kúriai joggyakorlatot összefoglaló munka 
a korabeli (szak)sajtóban elismerő kritikákat kapott (Csábítás, 1939). 

Az 1940. és az 1941. esztendő is védelemmel telt, egy késpárbaji felmentés és 
egy leányanyai rövid fogházbüntetés volt az eredmény (Védelem, 1940), továbbá 
megszületett az ügyvédi közmegbízatásokat szűkítő jogszabály (1941. évi XIII. tc.), 
illetve a harmadik zsidótörvény (1941. évi XV. tc.), amely a házassági jogot korlá- 
tozta. Az 1942. és az 1943. év végrehajtási eljárásban való közreműködéssel és egy 
védelemmel (Árverés, 1942), míg az 1944-es jogfosztással folytatódott. 

A német megszállás harmadik napján a Gestapo megkezdte a budapesti zsidó 
ügyvédek letartóztatását, de ezt sikerült elkerülnie, mert az átadott 700 fős zsidólis- 
tán a letartóztatások abc sorrendben haladtak, és az Igazságügyi Minisztérium köz- 
belépésére a , K" betűnél abbamaradtak. Majd az 1.210/1944. ME. és 1.240/1944. 
ME. rendelet alapján Vági Józsefné Ungár Margitot április 14-én (és vele együtt a 
férjét, illetve április 30-án Ferenc testvérét is, tehát a családját) törölték az ügyvédek 
névjegyzékéből, illetve április 5-től a ruháján kanárisárga színű, hatágú csillag vise- 
lésére volt köteles (Névjegyzék, 1944). 

Ezután az 1.610/1944. ME. rendelet felhatalmazása alapján a főpolgármester ki- 
jelölte Budapesten azokat a házakat, ahová a zsidó személyeknek költözniük kellett. 
Ungár Margit a Szent István körút 8. szám alatti csillagos ház (a nevüket onnan kap- 
ták, hogy az épületeket a kapu fölé elhelyezett kanárisárga színű, hatágú csillaggal 
kellett megjelölni) egyik lakásának egyik szobájában élt 1944. június 25-től (Csilla- 
gos házak, 1944). 

A jogfosztó zsidó rendelkezések hatályon kívül helyezése után (200/1945. ME. 
rendelet), jogszabályi előírás alapján (45.117/1945. IM. rendelet) visszaállt a kama- 
rai tagsága, majd az 1945. évi igazolási eljárásban — a 1.080/1945. ME. és a 
1.410/1945. ME. rendeletek alapján — az igazoló bizottság igazolta (Igazolás, 1945). 
A kérdőívre és a kamarai számlálólapra adott válaszai szerint a ház 2. emelet 5. ajtó 
alatti lakásban lakott együtt a férjével és egy rokonával, többszázezer pengő értéke 
veszett el, a korábbi korlátozó intézkedések hatására az ügyfelei száma lecsökkent 

(néhány volt), a Joint (American Joint Distribution Committee) nemzetközi segély- 
szervezettől élelmiszertámogatásban részesült, és 1944 júniusától egész korábbi nor- 
mális életéről le kellett mondania. Kiderült, hogy volt egy hosszabb, száz napig tartó 
betegsége, kitüntetéssel és telefonnal nem bírt, napi- és szaklapot nem járatott, a po- 
litikai és az ügyvédi közéletben nem vett részt, az utolsó három évben nem volt sza- 
badságon, viszont rendelkezett könyvtárral, felszereléssel a munkavégzéséhez. 

1947-ben a Feministák Egyesületében előadást tartott, majd házassági bontóper- 
ben járt el, továbbá az 1949. évben ugyanott beszélt a nő jogairól (Előadás, 1947). 
1950-től a férjével együtt kinevezték bírói és ügyvédi szakvizsga bizottsági tagnak 
(a visszaemlékezés szerint nála a jelöltek szépen, nyugodtan feleltek, kiválóan vizs- 
gáztak), letette a 13.400/1950. (II. 25.) IM. rendelet szerinti ügyvédi esküt, majd a 
következő évben is vállalt jogi képviseletet bontóperben (Tag, 1950). 

1953-ig továbbra is a férjével együtt dolgozott (a székhely a Szent István körúti 
lakás, a telefonszám: 311-589), majd 1958. augusztus 31-ig önállóan (a férje 1957. 
október 24-én hunyt el)". Ezután az 1959. február 1-jei nyugdíjba vonulásáig a bu- 
dapesti 31. számú ügyvédi munkaközösség tagja volt (Nyugdíj, 1959). Ezalatt a 
26/1958. (III. 30.) Korm. rendelet alapján felálló, az ügyvédeket felülvizsgáló bizott- 
ság a kamarai tagságában megerősítette (Tagság, 1958). 

Időközben (1955-1956 körül) egy szigorúan bizalmas kérdőívre adott válaszai- 
ból, illetve egy 1956-os jelentésből kiderült, hogy nem volt az állampárt tagja, a sú- 
lyos beteg testvérével (Rózsa Lajosné Ungár Vilma) és a többszöri agyvérzésen át- 
esett férjével élt együtt, utóbbi jó ideje csaknem teljesen immobil volt. Az ő minden 
segítség nélküli ápolása, gondozása és ellátása az erejét teljesen igénybe vette. Ennek 
ellenére a vállalt képviseletek iratanyagából megállapítható, hogy Ungár Margit igen 
nagy általános és jogi műveltséggel bírt. A , periratok teljesen kifogástalanok min- 
den szempontból, alaposak és jogi szempontból is messze az átlagon felüli nívón" 
álltak (Jelentés, 1956). 

Az 1967-es beszélgetésben elmondta, hogy egy jogászvacsorán a férfi, aki ké- 
sőbb a férje lett, úgy gondolta, hogy az első jogásznő unalmas, tudálékos , kékharis- 
nya" lehet, de kiderült, hogy ez nem igaz. Az , ismertség pedig évtizedekig tartó bol- 
dog házassággal végződött. A házasságunk abban az időben rendhagyó volt. A 
munka, az elhivatottság nem ért vele véget, hanem kiteljesült. Akkor még nem be- 
széltek annyit a női egyenjogúságról, törvény sem determinálta, de a Vágó-Ungár 
családban jogerőre emelkedett." (Beszélgetés, 1967) Megemlítette még, hogy dol- 
gozik egy nagyobb terjedelmű munkán, amelyet a magyar nő jogállása a múltban és 
ma munkacímmel illetett. 

A nők jogi helyzete Magyarországon Szent István korától napjainkig címmel ké- 
szülő könyve terve az élete utolsó, 1968-ban adott interjújában is felmerült (a művet 
sem kéziratban, sem nyomtatott formában nem sikerült fellelnünk), emellett beszélt 
arról, hogy mélyen vallásos családban nőtt fel (Lengyel, 1968). Elmesélte, hogy az 
egyetemi beiratkozáskor megbeszélte egy orvostanhallgatónővel, hogy a medika 


8 — Lásd: FamilySearch, URL: https://bit.ly/3Rh8hPV 

, sebész lesz, akinek fegyvere a vgyógyító kése. Én viszont úgy döntöttem, hogy a pse- 
gítő kézk munkása leszek, azokat fogom képviselni, akik a társadalom száműzöttjei." 

Kifejtette, hogy a megbízóinak a , szociális nővére" is volt, olyan képviseleteket 
is elvállalt, amit helyette más nem tett volna meg, így volt ez a kommunista fiatalok 
perével is. A hála nem maradt el, mire hazatért a tárgyalásról, a tizenkét felmentett 
fiatalember , a lakását, konyháját, folyósóját, fürdőszobáját is az érlelő nyár virága- 
ival" árasztotta el. Élete legszebb emlékének azt tartotta, amikor kiderült, hogy , fi- 
vérem egy Bécs melletti községben él és egészséges. Tanúja voltam tehát a csodának, 
hogy egy zsidó család megmaradt..." 

A Teremtőjéhez 1969. április 30-án tért meg", a temetése május 4-én volt a rá- 
koskeresztúri Kozma utcai temetőben (1C parcella, 9. sor 12. sír), ahol az érdemeit 
Benoschofsky Imre főrabbi méltatta (Temetés, 1969). A sírfeliratán az első ügy- 
védnő, cenzor felirat olvasható, de talán azt még ő sem gondolta, hogy a temetésén 
a főkántor is ügyvéd lesz. 


Emlékfoszlányok 


Ungár Margit megérte, hogy a jogi karok kapui a 6.660/1945. ME rendelet, majd az 
1946. évi XXII. tc. alapján a nők számára is megnyíltak (utóbbi jogszabály nemzetgyű- 
lési vitáján meg is említették a nevét), majd azt is, hogy utolsó földi évében az egyete- 
mek jogász nappali tagozatán már jóval több nő tanult, mint férfi (Jogásznők, 1970). 

Megelégedettséggel fogadta, hogy újra mód nyílt nők felvételére az ügyvédi ka- 
marába (10.440/1945. ME rendelet), sőt a diplomaszerzésének centenáriumi évfor- 
dulóján már — ha valami kataklizma nem történik — több női ügyvédjelölt, alkalma- 
zott ügyvédnő praktizál hazánkban, mint férfi, továbbá az ügyvédnők száma is meg- 
közelíti a férfiakét. 

Így úttörő tevékenysége révén megvalósult az, amit a Jogállam cikkszerzője 
szűk egy évszázada kívánt a nőknek: a , későbbi évek vagy esetleg évtizedek számára 
már könnyebben és véglegesen megnyíljanak a praktikus jogászat kapui Magyaror- 
szágon is" (MÜK, 2022). 

Büszkeséggel töltötte el, hogy a házasságon kívül született gyermek jogállásáról 
szóló 1946. évi XXIX. tc. — amely ugyanazokon az elveken alapult, mint az őáltala 
szövegezett tervezet, amit a Feministák Egyesülete 1933-ben nyújtott be a törvény- 
hozásnak — hatályba lépett (Házasságon kívül, 1946). 


k o k kk 
Élete szövetét apró mozaikokból összetéve, még azt így is csak vázlatosan megismerve, 
kellő határozottsággal állítható, hogy amin keresztülment, amit végigküzdött, amit 
magvetőként elért, az a költő (Vörösmarty Mihály) szavaival szólva: férfimunka volt! 


Méltó ehhez az állhatatos élethez, hogy az utókor tagjai ne hagyják feledésbe 
merülni a nevét, példaként és emlékül szolgáljon számunkra. Így mi is támogatjuk 


) — Lásd: FamilySearch, URL: https://bit.ly/3tdgX.1z 

azt a kiváló ötletet, hogy annak a lakóháznak a falán, ahol majdnem napra pontosan 
élete utolsó negyed évszázadát töltötte emléktábla hirdesse létét (Emléktábla, 2021). 

De ennél tovább is megyünk: 2023-ban — a jogi diplomája megszerzése és ügy- 
védjelölti bejegyzése századik évfordulóján —, az emléktábla (akár a Magyar Ügyvéd 
Napon történt) felavatása mellett a sírhelyének felújításával is kései ügyvéd utódok- 
ként elévülhetetlenül megtehetjük azt, ami szerint ő is élt: tisztelni és szeretni az 
(elmúló) embert! 


Dr. Ungár Margit portréja 
Szerényi Gábor grafikusművész alkotása 
Forrás: Bóka, 2023:915 

